Skarvberget og Tallåsen naturreservat

Skarvberget og Tallåsen naturreservat er et naturreservat i Rendalen kommune. Det består av et område øst for Storsjøen rett nord for Veksen. Området ble vernet 21. juni 2017. Reservatet inngår i verneplan for skogvern. Bruk av sykkel og hest og kjerre samt ridning er forbudt. Verneforskriften sier at formålet med vernet er «å bevare et stort naturområde med mye variasjon i barskogtyper og store arealer furuskog med urørt preg, med innslag av gammel bærlyngfuruskog, rike kildesig og rikmyrer. Området har stor betydning for biologisk mangfold ved at det er leveområde for rekke naturskogarter og kalktilknyttede arter. Det er en målsetting å beholde verneverdiene i best mulig tilstand, og eventuelt videreutvikle dem.» Plantearter som er registrert her inkluderer breimyrull, skavgras, enghumleblom, skogstorkenebb, bjønnbrodd, kranskonvall, mjødurt, firblad, liljekonvall, turt, tyrihjelm, skogmarihånd, hvitbladtistel og olavsstake. Området er viktig for arealkrevende fuglearter. Referanser